Kandityön kirjoittaja: Tero Huomo  
Kandityön nimi: Ohjelmistoarkkitehtuurin sisällyttäminen ketteriin ohjelmistotuotantomenetelmiin  
Referaatin kirjoittaja: Iivo Raitahila

Arkkitehtuurin suunnittelu on haastavaa ketterissä ohjelmistotuotantomenetelmissä, sillä ohjelmistoa (ja sen rakennetta) toteutetaan pienissä palasissa ilman suurta suunnittelupanosta alussa. Arkkitehtuuri muotoutuu työn edetessä sekä refaktoroimalla. Refaktoroimalla voidaan toteuttaa tunnettu suunnittelumalli. Ohjelmistotuotanto vaatii kokeneita työntekijöitä jos erillistä suunnitteluvaihetta ei ole. Sprint 0:ssa voidaan suunnitella arkkitehtuuria, mutta Sprint 0 ei ole ketterän kehityksen julistuksen periaatteiden mukainen. Arkkitehtuurisuunnittelu voidaan myös eriyttää eri työryhmälle, joka vastaa että ohjelmiston arkkitehtuuri on seuraavalle sprintille sopiva. Arkkitehtuurisuunnitteluryhmässä on tyypillisesti jäseniä toiminnallisuuksia toteuttavasta kehitysryhmästä, jotta molemmat ryhmät pysyvät synkroonissa. Tarvittaessa kokonainen sprintti voidaan varata arkkitehtuurin suunnitteluun, mutta sekin on ketterien periaatteiden vastaista. Arkkitehtuuria voidaan toteuttaa palasissa arkkitehtuuritarinoina, joita kehittäjäryhmä on kirjannut.